Rudolf IV Habsburški
<s>Rudolf IV.</s><s>Habsburški, zvan Stifter tj. Osnivač (Beč, 1. novembar 1339. – Milano, Italija, 27. jul 1365.), bio je austrijski, štajerski i koruški vojvoda od 1358. (i samoproglašeni nadvojvoda), tirolski grof od 1363. i prvi kranjski vojvoda od 1364 do svoje smrti 1365.</s>

<s>Biografija 
Rođen je kao najstariji sin austrijskog vojvode Albrechta II iz Dinastije Habsburg, imao je dva brata Albrehta i Leopolda.</s>

<s>Oženio se 1357.</s><s>Katerinom Luksemburškom, kćerkom cara Svetog Rimskog Carstva Karla IV.</s>

<s>Nezadovoljan što mu  Carska dijeta nije svojom Zlatnom bulom iz 1356. dodjelilo veća prava, naredio je da se falsificira dokument Privilegium maius, po kojem je dobio titulu nadvojvode.</s><s>Ta krivotvorina je tek kasnije razotkrivena, iako je od samih početaka bilo puno onih koji su sumnjali u nju, ipak mu je uspjelo da u skladu sa titulom stekne veća prava, zahvaljući između ostalog i moćnom puncu Karlu IV.</s>

<s>Među najveće uspjehe njegove vladavine ubraja se što je zakulisnim igrama uspio proširiti svoje domene: 1362. na Furlaniju, a 1363. i na Tirol, kao i osnovanje Univerziteta u Beču 1365., i nastavak gradnje katedrale Stephansdom u Beču.</s>

<s>Godine 1364., pred kraj svog života, sklopio je dogovor o sukcesiji sa svojim puncem Karlom IV, koji je kasnije nazvan Rudolfova kućna pravila (Rudolfinische Hausordnung) (sporazum o nasljednom pravu na habsburgške domene) u njemu je jasno određeno da ga nakon smrti imaju naslijediti kao zajednički vladari njegova braća Albreht i Leopold.</s>

<s>Njegov portret je prvi kolorirani portret nekog centralnoevropskog vladara.</s>

<s>Pokopan je u bečkoj katedrali Stephansdom.</s>

<s>Izvori</s>

<s>Vanjske veze</s>

<s>Rudolf IV. der Stifter</s>

<s>Austrijski vladari
Habsburgovci
Vojvode Štajerske
Vojvode Koruške
Grofovi Tirola</s>

